## **Ministru kabineta noteikumu projekta "Noteikumi par mantas konfiskācijas izpildes rezultātā iegūto naudas līdzekļu sadali ar Eiropas Savienības dalībvalstīm un ārvalstīm" sākotnējās ietekmes novērtējuma ziņojums (anotācija)**

|  |
| --- |
| **Tiesību akta projekta anotācijas kopsavilkums** |
| Mērķis, risinājums un projekta spēkā stāšanās laiks (500 zīmes bez atstarpēm) |  Saistībā ar 2021. gada 7. janvāra likumu "Grozījumi Kriminālprocesa likumā" ir pārskatīts Ministru kabineta 2012. gada 19. jūnija noteikumos Nr. 431 "[Kārtība, kādā mantas konfiskācijas rezultātā iegūtos naudas līdzekļus vai mantu sadala ar ārvalstīm, un kārtība, kādā naudas līdzekļus pārskaita uz ārvalstīm](https://likumi.lv/ta/id/249731-kartiba-kada-mantas-konfiskacijas-rezultata-iegutos-naudas-lidzeklus-vai-mantu-sadala-ar-arvalstim-un-kartiba-kada-naudas-lidze...)" noteiktais regulējums attiecībā uz mantas konfiskācijas izpildes rezultātā iegūto naudas līdzekļu sadali ar Eiropas Savienības dalībvalstīm un ārvalstīm, to pielāgojot atbilstoši spēkā esošajam tiesiskajam regulējumam. Projekts stājas spēkā vispārējā kārtībā. |
|  |  |

|  |
| --- |
| **I. Tiesību akta projekta izstrādes nepieciešamība** |
| 1. | Pamatojums | Noteikumu projekts "Noteikumi par mantas konfiskācijas izpildes rezultātā iegūto naudas līdzekļu sadali ar Eiropas Savienības dalībvalstīm un ārvalstīm" (turpmāk – Noteikumu projekts) izstrādāts saistībā ar likumu "Grozījumi Kriminālprocesa likumā", kas 2021. gada 7. janvārī pieņemts Saeimā un spēkā stājies 2021. gada 20. janvārī (turpmāk – Likums). Likums paredz grozījumus Kriminālprocesa likuma (turpmāk – KPL) C daļas normās, tai skaitā arī KPL 792. un 800. pantā, precizējot regulējumu attiecībā uz ārvalstī un Eiropas Savienības (turpmāk – ES) dalībvalstī piemērotas mantas konfiskācijas izpildi Latvijā un vienlaikus to pielāgojot grozījumiem KPL, kas stājās spēkā 2017. gada 1. augustā, ar kuriem tika izdarīti būtiski grozījumi KPL 60. nodaļā "Spriedumu, lēmumu un prokurora priekšrakstu spēkā stāšanās, nodošana izpildei un izpildes kārtība", tajā skaitā papildinot KPL ar kārtību, kādā mantiska rakstura nolēmumi nododami izpildei. Tā kā Likumā paredzētie grozījumi KPL C daļas normās būtiski ietekmē arī Ministru kabineta 2012. gada 19. jūnija noteikumos Nr. 431 "[Kārtība, kādā mantas konfiskācijas rezultātā iegūtos naudas līdzekļus vai mantu sadala ar ārvalstīm, un kārtība, kādā naudas līdzekļus pārskaita uz ārvalstīm](https://likumi.lv/ta/id/249731-kartiba-kada-mantas-konfiskacijas-rezultata-iegutos-naudas-lidzeklus-vai-mantu-sadala-ar-arvalstim-un-kartiba-kada-naudas-lidze...)" (turpmāk – MK noteikumi) noteikto kārtību, secināts, ka ievērojamā grozījumu apjoma dēļ nepieciešams izstrādāt jaunus Ministra kabineta noteikumus. Attiecīgi ir sagatavots Noteikumu projekts. |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība | 2017. gada 1. augustā stājās spēkā grozījumi KPL, ar kuriem tika izdarīti būtiski grozījumi KPL 60. nodaļā "Spriedumu, lēmumu un prokurora priekšrakstu spēkā stāšanās, nodošana izpildei un izpildes kārtība", tajā skaitā papildinot KPL ar kārtību, kādā mantiska rakstura nolēmumi nododami izpildei.KPL C daļas regulējums un MK noteikumi kopā ar minētajiem 2017. gada 1. augusta grozījumiem KPL netika vērtēti, jo tika paredzēts KPL C daļu un MK noteikumus pārskatīt vienlaikus ar 2018. gada 14. novembrī Eiropas Parlamentā un ES Padomē pieņemtās Eiropas Parlamenta un Padomes 2018. gada 14. novembra regulas (ES) 2018/1805 par iesaldēšanas rīkojumu un konfiskācijas rīkojumu savstarpējo atzīšanu ieviešanas jautājumiem. Ievērojot minēto, Tieslietu ministrijas darba grupā Kriminālprocesa likuma C daļas "Starptautiskā sadarbība krimināltiesiskajā jomā" grozījumu izstrādei tika izstrādāti grozījumi Kriminālprocesa likumā, kas 2021. gada 7. janvārī pieņemti Saeimā un spēkā stājās 2021. gada 20. janvārī.Ņemot vērā minēto, kā arī to, ka spēkā esošo MK noteikumu normas ir novecojušas un neatbilst spēkā esošajam KPL regulējumam, ir izstrādāts Noteikumu projekts.Vienlaikus norādāms, ka Noteikumu projekts nesatur normas, kas jau ir noteiktas spēkā esošajos tiesību aktos. Šobrīd spēkā esošie MK noteikumi paredz kārtību, kādā mantas konfiskācijas rezultātā iegūtos naudas līdzekļus vai mantu sadala ar ārvalstīm, tai skaitā ES dalībvalstīm, un kārtību, kādā naudas līdzekļus pārskaita uz ārvalstīm, tai skaitā ES dalībvalstīm, kā arī naudas līdzekļu vai mantas sadales kritērijus. Ņemot vērā to, ka ar Likumu paredzēts veikt grozījumus KPL 792. pantā un 800. pantā, izslēdzot vārdus "vai mantas" (attiecīgā locījumā), kā arī aizstājot vārdus "iegūtās mantas" ar vārdiem "iegūto naudas līdzekļu" un vārdu "konfiskācijas" – ar vārdiem "konfiskācijas izpildes", jo mantas konfiskācijas izpildes rezultātā saskaņā ar KPL 634.1 pantu, Civilprocesa likumu un Noziedzīgi iegūtas mantas konfiskācijas izpildes likumu vienmēr tiek iegūti naudas līdzekļi un līdz ar to likumā nav paredzēts ar ārvalsti sadalīt mantu, attiecīgi arī Noteikumu projekts paredz noteikt kārtību tikai mantas konfiskācijas izpildes rezultātā iegūto naudas līdzekļu (turpmāk – naudas līdzekļi) sadalei un naudas līdzekļu pārskaitīšanai uz ES dalībvalstīm un ārvalstīm. Tādējādi salīdzinājumā ar MK noteikumiem, tas neietver normas, kas paredz regulējumu par mantas sadali ar ES dalībvalstīm un ārvalstīm. Gadījumā, ja cita ES dalībvalsts lūdz konfiscēt un atdot pēc piederības īpašniekam vai likumīgajam valdītājam kādu konkrētu mantu, tiesa lēmumā attiecīgi norāda, ka manta ir atdodama pēc piederības īpašniekam vai likumīgajam valdītājam un nosūta to izpildei KPL 357. pantā noteiktajā kārtībā. Ar 2017. gada 1. augusta grozījumiem KPL 634.1 pantā tika noteiktas kompetentās iestādes (izpildes iestādes) mantiska rakstura nolēmu izpildē, paredzot, ka šādu nolēmumu izpilde var tikt nodota ne tikai zvērinātiem tiesu izpildītājam, kā tas bija līdz 2017. gada 1. augustam, bet arī Valsts ieņēmumu dienestam. Attiecīgi arī Noteikumu projektā ir ietvertas abas minētās izpildes iestādes.Likums paredz izdarīt grozījumus KPL 791. un 797. pantā, paredzot, ka izpildes iestāde informē tiesu un Tieslietu ministriju par mantas konfiskācijas izpildes rezultātu, tādējādi līdz šim MK noteikumos ietvertā norma par mantas konfiskācijas izpildes rezultāta paziņošanu Tieslietu ministrijai tiek pārnesta uz KPL un tas vairs netiek atrunāts Noteikumu projektā.Noteikumu projekta 2. un 3. punkts paredz noteikt Tieslietu ministrijas rīcību pēc tam, kad no izpildes iestādes tiek saņemts paziņojums par mantas konfiskācijas izpildes rezultātu. Attiecīgi Noteikumu projekta 2. punktā ir paredzēts noteikt, ka Tieslietu ministrijai pēc šādas informācijas saņemšanas 14 dienu laikā par konfiskācijas izpildes rezultātu ir jāinformē attiecīgā ārvalsts vai ES dalībvalsts iestāde, no kuras tika saņemts lūgums par tiesas nolēmuma, ar kuru personai piemērota mantas konfiskācija, atzīšanu un izpildīšanu Latvijas Republikā. Atbilstoši KPL 792. panta sestajā daļā un 800. panta piektajā daļā noteiktajam, ja ārvalsts vai ES dalībvalsts viena gada laikā no dienas, kad nosūtīts paziņojums par nolēmuma par mantas konfiskāciju izpildīšanu, ir izteikusi lūgumu par naudas līdzekļu sadali, tad saskaņā ar Noteikumu projekta 3. punktu Tieslietu ministrija mēneša laikā no lūguma saņemšanas dienas sasauc naudas līdzekļu sadales komisijas (turpmāk – komisija) sēdi, lai pieņemtu lēmumu par naudas līdzekļu sadali.Gadījumā, ja naudas līdzekļu apmērs nesasniedz KPL 792. pantā un 800. pantā noteikto summu, Tieslietu ministrija nesasauc komisiju, bet gan rīkojas atbilstoši minētajās KPL normās noteiktajai kārtībai, proti, pieņem lēmumu par atteikumu pārskaitīt naudas līdzekļus ārvalstij. Noteikuma projekta 4., 5., 6. un 7. punkts, tāpat kā MK noteikumu 7., 8., 9. un 10. punkts, nosaka komisijas izveidi, sastāvu un tajā pieaicināmās personas, kā arī veidu, kādā komisija pieņem un noformē atzinumu.Noteikumu projekta 4. punkts salīdzinājumā ar MK noteikumu 7. punktu precizē komisijas izveides kārtību, kā arī konkretizē komisijas sastāvā esošo personu loku, kas līdz šim nav bijis noteikts. Noteikumu projekta 5. punkts salīdzinājumā ar MK noteikumu 8. punktu ir papildināts, paredzot nosacījumu par komisijas lemttiesīgumu. Savukārt Noteikumu projekta 7. punkts salīdzinājumā ar MK noteikumu 9. punktu paredz noteikt, ka komisijas pieņemtajam atzinumam ir rekomendējošs raksturs, jo atbilstoši KPL 792. panta trešajā daļā un 800. panta otrajā daļā noteiktajam lēmuma par naudas līdzekļu sadali pieņemšana ir Tieslietu ministrijas kompetence. Līdz ar to arī Noteikumu projekts salīdzinājumā ar MK noteikumiem nenosaka, kādus lēmumus pieņem komisija, jo tas ir noteikts KPL 792. un 800. pantā.Noteikumu projekta 6. punkts nosaka, kas jāņem vērā komisijai, izvērtējot jautājumu par naudas līdzekļu sadales apmēru. Ir paredzēts noteikt, ka, izlemjot šo jautājumu, jāņem vērā [KPL](https://likumi.lv/ta/id/107820-kriminalprocesa-likums) 792. pantā un 800. pantā noteiktie naudas līdzekļu sadales nosacījumi, kā arī kreditoru apmierinātie prasījumi, kas segti no naudas līdzekļiem, kas iegūti, izpildot tiesas nolēmumu, ar kuru personai piemērota mantas konfiskācija, un ES dalībvalsts vai ārvalsts sniegtais viedoklis naudas līdzekļu sadales jautājumā, ja tāds ir prasīts un ticis sniegts.Atbilstoši KPL 792. panta trešajā daļā un 800. panta otrajā daļā noteiktajam, ja naudas līdzekļi ir lielāki par 10 000 *euro* (pārrēķinot saskaņā ar grāmatvedībā izmantojamo ārvalstu valūtas kursu, kāds bija spēkā nolēmuma pasludināšanas dienā), ārvalstij var tikt pārskaitīta ne vairāk kā puse no naudas līdzekļiem vai tās lūgumā noteiktā summa, savukārt attiecīgajai ES dalībvalstij – puse no naudas līdzekļiem.Tāpat, konsultējoties ar attiecīgo ES dalībvalsti vai ārvalsti, var tikt pieņemts lēmums par citādu naudas līdzekļu sadali, kas nav minēts iepriekš un kas nekaitē Latvijas finansiālajām interesēm. Šādā gadījumā konsultācijās ņem vērā iegūto naudas līdzekļu apmēru, ar noziedzīgo nodarījumu radīto kaitējumu un cietušo atrašanās vietu, kā arī kreditoru apmierinātos prasījumus, kas segti no naudas līdzekļiem, kas iegūti, izpildot spriedumu par mantas konfiskāciju atbilstoši Civilprocesa likuma 630. pantam un Noziedzīgi iegūtas mantas konfiskācijas izpildes likuma 43. pantam, un ES dalībvalsts vai ārvalsts sniegto viedokli naudas līdzekļu sadales jautājumā, ja tāds ir prasīts un ir ticis sniegts.Noteikumu projekta 8. un 9. punkts paredz Tieslietu ministrijas rīcību pēc komisijas atzinuma saņemšanas, lēmumā par naudas līdzekļu sadali obligāti ietveramo informāciju, kā arī pieņemtā lēmuma paziņošanas pienākumu Valsts ieņēmumu dienestam, kas administrē valsts budžeta līdzekļos ienākošos ieņēmumus no konfiskācijas lēmumu izpildes. Attiecīgi Noteikumu projekta 10. punkts nosaka Valsts ieņēmuma dienesta rīcību pēc Tieslietu ministrijas lēmuma par naudas līdzekļu sadali ar ārvalsti vai ES dalībvalsti saņemšanas, paredzot, ka Valsts ieņēmumu dienests piecu darbdienu laikā no lēmuma noraksta saņemšanas dienas pārskaita lēmumā minēto naudas līdzekļu summu ES dalībvalsts vai ārvalsts kompetentās iestādes norādītajā kontā. Ja naudas līdzekļi ir kredītiestādes kontā, tad Valsts ieņēmumu dienests uzdod kredītiestādei pārskaitīt naudas līdzekļus valsts budžeta kontā. Noteikumu projekta 8., 9. un 10. punkts nerada jaunu kārtību attiecībā uz Tieslietu ministrijas un Valsts ieņēmumu dienesta rīcību pēc komisijas atzinuma saņemšanas, taču precizē MK noteikumu 19. un 20. punktā esošo tiesisko regulējumu atbilstoši šā brīža tiesiskajai situācijai.Noteikuma projekta 11. punkts paredz kārtību gadījumos, kad nepieciešams pieprasīt papildu valsts budžeta līdzekļus izdevumiem, kas saistīti ar naudas līdzekļu sadali ar ES dalībvalsti vai ārvalsti, savukārt Noteikumu projekta 12. punkts nosaka rīcību gadījumos, kad ir panākta vienošanās ar ES dalībvalsti vai ārvalsti par naudas līdzekļu sadali pēc tam, kad pieņemts Latvijas tiesas lēmums par Latvijā izpildāmo mantas konfiskāciju. Noteikumu projekta 12. punktā ietvertā norma ir sagatavota saistībā ar praksē konstatētām problēmām, kad pēc Latvijas tiesas nolēmuma par mantas konfiskāciju naudas līdzekļi ir tikuši ieskaitīti valsts budžetā un attiecīgi vēlāk saņemts ārvalsts lūgums par ārvalsts tiesas nolēmuma, ar kuru paredzēta Latvijas Republikā arestētās mantas konfiskācija un atgriešana cietušajam, atzīšanu un izpildi Latvijas Republikā. Tāpat minētā norma ir attiecināma uz citiem gadījumiem, kad pēc ārvalsts vai ES dalībvalsts lūguma ir pieņemts lēmums par mantas konfiskācijas rezultātā iegūtās naudas atdošanu šai ārvalstij vai ES dalībvalstij.Ņemot vērā minēto, ir paredzēts noteikt, ka šādā situācijā līdzekļi ES dalībvalsts vai ārvalsts lūguma izpildei tiek piešķirti no valsts budžeta programmas "Līdzekļi neparedzētiem gadījumiem" tādā apmērā, kādā ir panākta vienošanās ar ES dalībvalsti vai ārvalsti par iegūto naudas līdzekļu sadali. Attiecīgi Tieslietu ministrija Noteikumu projekta 11. un 12. punktā minētajos gadījumos sagatavo un virza uz Ministru kabinetu Ministru kabineta rīkojuma projektu par papildu finanšu līdzekļu piešķiršanu un finanšu līdzekļu piešķiršanu no valsts budžeta programmas "Līdzekļi neparedzētiem gadījumiem". Attiecīgi minētā Ministru kabineta rīkojuma izpildi nodrošinās Valsts ieņēmumu dienests, kas atbilstoši kompetencei veic uzskaiti un administrē valsts budžeta līdzekļos ienākošos ieņēmumus no konfiskācijas lēmumu izpildes.Vienlaikus ar Noteikumu projektu tiek atzīti par spēku zaudējušiem MK noteikumi. |
| 3. | Projekta izstrādē iesaistītās institūcijas un publiskas personas kapitālsabiedrības | Noteikumu projektu izstrādāja Tieslietu ministrija sadarbībā ar Finanšu ministriju, Valsts ieņēmumu dienestu un Zvērinātu tiesu izpildītāju padomi. |
| 4. | Cita informācija | Nav. |
|   |
| **II. Tiesību akta projekta ietekme uz sabiedrību, tautsaimniecības attīstību un administratīvo slogu** |
| 1. | Sabiedrības mērķgrupas, kuras tiesiskais regulējums ietekmē vai varētu ietekmēt | Noteikumu projekts attieksies uz Noteikumu projekta 2. punktā minētajām izpildes iestādēm – Valsts ieņēmumu dienestu, zvērinātiem tiesu izpildītājiem, kā arī Tieslietu ministriju. |
| 2. | Tiesiskā regulējuma ietekme uz tautsaimniecību un administratīvo slogu | Noteikumu projekts šo jomu neskar. |
| 3. | Administratīvo izmaksu monetārs novērtējums | Noteikumu projekts šo jomu neskar. |
| 4. | Atbilstības izmaksu monetārs novērtējums | Noteikumu projekts šo jomu neskar. |
| 5. | Cita informācija | Nav. |
|  |
| **III. Tiesību akta projekta ietekme uz valsts budžetu un pašvaldību budžetiem** |
| Noteikumu projekts šo jomu neskar. |

|  |
| --- |
| **IV. Tiesību akta projekta ietekme uz spēkā esošo tiesību normu sistēmu** |
| Noteikumu projekts šo jomu neskar. |

|  |
| --- |
| **V. Tiesību akta projekta atbilstība Latvijas Republikas starptautiskajām saistībām** |
| 1. | Saistības pret Eiropas Savienību | Padomes 2006. gada 6. oktobra Pamatlēmums 2006/783/TI par savstarpējas atzīšanas principa piemērošanu konfiskācijas rīkojumiem, kurš tika daļēji ieviests ar 2009. gada 11. jūnija likumu "Grozījumi Kriminālprocesa likumā", kas stājās spēkā 2009. gada 14. jūlijā.Eiropas Parlamenta un Padomes 2018. gada 14. novembra regula (ES) 2018/1805 par iesaldēšanas rīkojumu un konfiskācijas rīkojumu savstarpējo atzīšanu. |
| 2. | Citas starptautiskās saistības | Noteikumu projekts šo jomu neskar. |
| 3. | Cita informācija | Nav. |

|  |
| --- |
| **1. tabulaTiesību akta projekta atbilstība ES tiesību aktiem** |
| Attiecīgā ES tiesību akta datums, numurs un nosaukums | Eiropas Parlamenta un Padomes 2018. gada 14. novembra regula (ES) 2018/1805 par iesaldēšanas rīkojumu un konfiskācijas rīkojumu savstarpējo atzīšanu (turpmāk – regula 2018/1805);Padomes 2006. gada 6. oktobra Pamatlēmums 2006/783/TI par savstarpējas atzīšanas principa piemērošanu konfiskācijas rīkojumiem (turpmāk – Pamatlēmums 2006/783/TI). |
| A | B | C | D |
| Attiecīgā ES tiesību akta panta numurs (uzskaitot katru tiesību akta vienību – pantu, daļu, punktu, apakšpunktu) | Projekta vienība, kas pārņem vai ievieš katru šīs tabulas A ailē minēto ES tiesību akta vienību, vai tiesību akts, kur attiecīgā ES tiesību akta vienība pārņemta vai ieviesta | Informācija par to, vai šīs tabulas A ailē minētās ES tiesību akta vienības tiek pārņemtas vai ieviestas pilnībā vai daļēji.Ja attiecīgā ES tiesību akta vienība tiek pārņemta vai ieviesta daļēji, sniedz attiecīgu skaidrojumu, kā arī precīzi norāda, kad un kādā veidā ES tiesību akta vienība tiks pārņemta vai ieviesta pilnībā.Norāda institūciju, kas ir atbildīga par šo saistību izpildi pilnībā | Informācija par to, vai šīs tabulas B ailē minētās projekta vienības paredz stingrākas prasības nekā šīs tabulas A ailē minētās ES tiesību akta vienības.Ja projekts satur stingrākas prasības nekā attiecīgais ES tiesību akts, norāda pamatojumu un samērīgumu.Norāda iespējamās alternatīvas (t. sk. alternatīvas, kas neparedz tiesiskā regulējuma izstrādi) – kādos gadījumos būtu iespējams izvairīties no stingrāku prasību noteikšanas, nekā paredzēts attiecīgajos ES tiesību aktos |
| Regulas 2018/1805 30. panta 7. punkta b) apakšpunkts. | Noteikumu projekta 6. punkts,KPL 792. panta trešā daļa un 800. panta otrā daļa | Šīs tabulas A ailē minētā ES tiesību akta vienība tiek ieviesta pilnībā. | Šīs tabulas B ailē minētās projekta vienības neparedz stingrākas prasības nekā šīs tabulas A ailē minētās ES tiesību akta vienības. |
| Pamatlēmuma 2006/783/TI 16. panta 1. punkta b) apakšpunkts | Noteikumu projekta 6. punkts,KPL 792. panta trešā daļa un 800. panta otrā daļa | Šīs tabulas A ailē minētā ES tiesību akta vienība tiek ieviesta pilnībā. | Šīs tabulas B ailē minētās projekta vienības neparedz stingrākas prasības nekā šīs tabulas A ailē minētās ES tiesību akta vienības. |
| Kā ir izmantota ES tiesību aktā paredzētā rīcības brīvība dalībvalstij pārņemt vai ieviest noteiktas ES tiesību akta normas?Kādēļ? | Noteikumu projekts šo jomu neskar. |
| Saistības sniegt paziņojumu ES institūcijām un ES dalībvalstīm atbilstoši normatīvajiem aktiem, kas regulē informācijas sniegšanu par tehnisko noteikumu, valsts atbalsta piešķiršanas un finanšu noteikumu (attiecībā uz monetāro politiku) projektiem | Noteikumu projekts šo jomu neskar. |
| Cita informācija | Nav. |
| **2. tabulaAr tiesību akta projektu izpildītās vai uzņemtās saistības, kas izriet no starptautiskajiem tiesību aktiem vai starptautiskas institūcijas vai organizācijas dokumentiem.Pasākumi šo saistību izpildei** |
| Attiecīgā starptautiskā tiesību akta vai starptautiskas institūcijas vai organizācijas dokumenta (turpmāk - starptautiskais dokuments) datums, numurs un nosaukums | Noteikumu projekts šo jomu neskar. |
| A | B | C |
| Starptautiskās saistības (pēc būtības), kas izriet no norādītā starptautiskā dokumenta. Konkrēti veicamie pasākumi vai uzdevumi, kas nepieciešami šo starptautisko saistību izpildei. | Ja pasākumi vai uzdevumi, ar ko tiks izpildītas starptautiskās saistības, tiek noteikti projektā, norāda attiecīgo projekta vienību vai dokumentu, kurā sniegts izvērsts skaidrojums, kādā veidā tiks nodrošināta starptautisko saistību izpilde. | Informācija par to, vai starptautiskās saistības, kas minētas šīs tabulas A ailē, tiek izpildītas pilnībā vai daļēji.Ja attiecīgās starptautiskās saistības tiek izpildītas daļēji, sniedz skaidrojumu, kā arī precīzi norāda, kad un kādā veidā starptautiskās saistības tiks izpildītas pilnībā.Norāda institūciju, kas ir atbildīga par šo saistību izpildi pilnībā. |
| Noteikumu projekts šo jomu neskar. | Noteikumu projekts šo jomu neskar. | Noteikumu projekts šo jomu neskar. |
| Vai starptautiskajā dokumentā paredzētās saistības nav pretrunā ar jau esošajām Latvijas Republikas starptautiskajām saistībām | Noteikumu projekts šo jomu neskar. |
| Cita informācija | Nav. |

|  |
| --- |
| **VI. Sabiedrības līdzdalība un komunikācijas aktivitātes** |
| 1. | Plānotās sabiedrības līdzdalības un komunikācijas aktivitātes saistībā ar projektu | Noteikumu projekts nosaka naudas līdzekļu sadalē ar ES dalībvalstīm un ārvalstīm iesaistīto institūciju sadarbības kārtību. Šajā procesā nenotiek sabiedrības līdzdalība un iesaiste. Personas, kuras intereses skar ārvalsts vai ES dalībvalsts izdots tiesas nolēmums, ar kuru personai piemērota mantas konfiskācija, savas likumiskās tiesības realizē tiesas nolēma atzīšanas stadijā tiesā, kā arī tiesas nolēmuma izpildes stadijā izpildes iestādē. Tāpat Noteikumu projekts nepasliktina cietušo stāvokli, jo cietušo prasījumu apmierināšanai ir prioritāte attiecībā pret visiem citiem prasījumiem. |
| 2. | Sabiedrības līdzdalība projekta izstrādē | Noteikumu projekts šo jomu neskar. |
| 3. | Sabiedrības līdzdalības rezultāti | Noteikumu projekts šo jomu neskar. |
| 4. | Cita informācija | Nav |

|  |
| --- |
| **VII. Tiesību akta projekta izpildes nodrošināšana un tās ietekme uz institūcijām** |
| 1. | Projekta izpildē iesaistītās institūcijas | Tieslietu ministrija, Finanšu ministrija, Valsts ieņēmumu dienests, zvērināti tiesu izpildītāji. |
| 2. | Projekta izpildes ietekme uz pārvaldes funkcijām un institucionālo struktūru. Jaunu institūciju izveide, esošu institūciju likvidācija vai reorganizācija, to ietekme uz institūcijas cilvēkresursiem | Noteikumu projekts neietekmēs pārvaldes funkcijas un institucionālo struktūru. Jaunas institūcijas nebūs jāveido, esošās institūcijas nebūs jālikvidē vai jāreorganizē. |
| 3. | Cita informācija | Nav. |

Iesniedzējs:

Ministru prezidenta biedrs,

tieslietu ministrs Jānis Bordāns

Sauša 67036793

Dace.Sausa@tm.gov.lv